Diari Oficial de la Generalitat Valenciana


Sumari del DOGV 5850, del 16-09-2008 (2008/10172)

Convocatòria i bases per a la provisió en propietat d'un lloc de treball d'oficial de primera.
----------------------------------------------------------------------------------------------

### Dades del document

Número de DOGV
:   5850

Data del DOGV
:   16-09-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/10177


Data del document
:   31-07-2008

Organisme emissor
:   Ajuntament de l'Alcúdia de Crespins

Tipus de document
:   Convocatòria

Descriptors 

:   * Alcúdia de Crespins, l'
    * administració local
    * concurs administratiu
    * personal de serveis

Convocatòria i bases per a la provisió en propietat d'un lloc de treball d'oficial de primera. [2008/10810]  
Per mitjà de la Resolució de l'Alcaldia Presidència número 799/2008, de 31 de juliol, es van convocar proves selectives per a cobrir per mitjà del sistema de concurs oposició, amb caràcter fix, un lloc de naturalesa laboral d'oficial de primera adscrit a la Brigada Municipal d'Obres, i es va aprovar així mateix les bases que han de regir la convocatòria i que es transcriuen a continuació:  
Bases per a la selecció i la contractació a jornada completa amb caràcter laboral fix d'un oficial de primera (obrer) per a la Brigada Municipal de l'Ajuntament de l'Alcúdia de Crespins per mitjà de concurs oposició.  
Primera. Objecte de la convocatòria  
És objecte de la present convocatòria la provisió, per mitjà del sistema de concurs oposició per torn lliure, i posterior contractació amb caràcter laboral fix i a jornada completa, d'un lloc d'oficial de primera, inclòs en l'oferta d'ocupació pública corresponent a l'exercici de 2007, aprovada pel Decret de l'Alcaldia número 671/2008 i publicada en el Butlletí Oficial de la Província de València de 2 de juliol de 2008, número 156.  
L'esmentada plaça està classificada en la plantilla de personal, de conformitat amb el que establix l'article 76 i disposició addicional setena de la Llei 7/2007, de 12 d'abril, com a agrupació professional equivalent al grup de titulació E.  
Segona. Contingut de la plaça: funcions que ha de realitzar  
Són funcions o comeses del lloc de treball que s'ha de cobrir les que figuren en l'actual relació de llocs de treball de l'Ajuntament de l'Alcúdia, lloc de treball número 37, document aprovat definitivament en sessió de data 3 de juny de 2008 (BOP de 17 de juliol de 2008).   
Tercera. Requisits dels aspirants. Seran requisits per a participar en les proves selectives:  
Tindre la nacionalitat espanyola, sense perjuí del que disposa l'article 57 de la Llei 7/2007, de 12 d'abril.  
Tindre complits 16 anys d'edat i no excedir si és el cas, de l'edat màxima de jubilació forçosa.  
Posseir la capacitat funcional per a l'exercici de les tasques.  
No haver sigut separat per mitjà d'expedient disciplinari del servici de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o l'escala de funcionari, o per a exercir funcions semblants a què exercien en el cas del personal laboral, en el que haguera sigut separat o inhabilitat. En cas de ser nacional d'un altre estat, no trobar-se inhabilitat o en situació equivalent, ni haver sigut sotmés a sanció disciplinària o equivalent que impedisca, en el seu estat, en els mateixos termes, l'accés a l'ocupació pública.  
Totes les condicions enumerades hauran de complir-se pels aspirants el dia en què finalitze el termini de presentació d'instàncies.  
Quarta. Presentació d'instàncies.  
Les instàncies de sol·licitud per a prendre part en el procediment selectiu, en la qual els aspirants faran constar que coneixen i accepten les bases i que reunixen els requisits indicats en la base tercera, es dirigiran a l'alcalde president de la corporació, i es presentaran al Registre General de l'Ajuntament o en qualsevol de les formes previstes en l'article 38 de la Llei 30/1992, de 26 de novembre, durant el termini de 20 dies naturals, comptadors des de l'endemà de la publicació de l'extracte corresponent de la convocatòria en el Boletín Oficial del Estado.  
Les instàncies hauran d'anar acompanyades obligatòriament, per a ser admés en el procés selectiu de:   
Fotocòpia compulsada del document nacional d'identitat.  
Justificant d'ingrés dels drets d'examen que es fixa en 50 € que seran satisfets en l'entitat bancària Bancaixa, compte número 2165-0554-53-6003189828 indicant «en concepte de drets d'examen per a una plaça d'oficial de primera de la brigada municipal de l'Ajuntament».  
Documentació acreditativa dels mèrits que s'aporten a la fase de concurs.   
Cinquena. Llista d'aspirants admesos i exclosos  
Per a ser admés bastarà els aspirants manifesten per escrit en les seues instàncies que reuneixen tots i cada un dels requisits exigits en les bases, referits a la data de finalització del termini de presentació d'instàncies i haver pagat els drets d'examen amb justificant de l'ingrés.  
Finalitzat el termini, mitjançant la Resolució, es declararà aprovada provisionalment la llista d'admesos i exclosos. Esta resolució, que es publicarà en el Butlletí Oficial de la Província, indicarà el termini de 10 dies per a l'esmena de defectes pels aspirants exclosos. Així mateix, en el dit termini, els interessats podran presentar qualsevol reclamació pertinent. Els errors de fet podran esmenar-se en qualsevol moment, d'ofici o a petició de l'interessat. Si no es produeix cap reclamació, la resolució provisional esdevindrà definitiva. En qualsevol altre cas, resoltes les reclamacions i les esmenes, l'autoritat convocant elevarà a definitives les llistes d'admesos i exclosos mitjançant una resolució que es publicarà igualment en el Butlletí Oficial de la Província, indicant la data, el lloc i l'hora d'inici del primer exercici, així com l'ordre d'intervenció dels aspirants, que serà per la lletra A. La publicació d'esta resolució serà determinant dels terminis a este efecte de possibles reclamacions.  
Sisena. Òrgans de selecció  
El tribunal qualificador estarà format pels següents membres i els seus suplents respectius:  
President: el secretari interventor de l'Ajuntament o funcionari en qui delegue.  
Secretari: un funcionari de carrera de la corporació de la mateixa titulació o superior a la requerida al lloc de treball a cobrir.  
Vocals: un representant del Consell de la Generalitat Valenciana nomenat per la Direcció General de Cohesió Territorial.  
Dos funcionaris de carrera o personal de naturalesa laboral de caràcter fix o indefinit que posseïsquen la mateixa titulació o superior a l'exigida en la convocatòria.   
El tribunal podrà requerir l'assessorament de qualsevol treballador de l'Ajuntament, en els aspectes que requerisquen un coneixement especialitzat, el qual col·laborarà amb el tribunal i tindrà veu però no vot.   
El tribunal no podrà constituir-se ni actuar sense l'assistència de més de la meitat dels seus membres, titulars o suplents indistintament. Les persones proposades o designades per a actuar com a membres del tribunal hauran d'abstindre's de formar-ne part quan hi concórreguen les circumstàncies previstes en l'article 28 de la Llei 30/1992, sense perjuí de la possibilitat de la seua recusació, de conformitat amb el que establix l'article 29 de la mateixa norma.  
Així mateix estarà facultat per a resoldre les qüestions que puguen suscitar-se durant la realització de les proves, per a adoptar els acords necessaris que en garantisquen l'ordre correcte, en tot allò que no preveuen estes bases, i per a la seua adequada interpretació.  
A l'efecte del que preveu l'article 30 del Reial Decret 462/2002, de 24 de maig, el tribunal que actua en esta prova selectiva tindrà la categoria tercera de les que aquell recull, tant pel que a les assistències dels membres del tribunal com dels seus assessors i col·laboradors.   
Sèptima. Ordre d'actuació dels aspirants  
Els aspirants seran convocats per a cada exercici en crida única i perdran el seu dret en el supòsit de personació en els llocs de realització de l'exercici i ja s'hagen iniciat les proves o per la inassistència a estes, encara que es dega a causes justificades. En el supòsit de proves orals o altres de caràcter individual i successiu, el tribunal podrà valorar les causes al·legades i admetre l'aspirant, sempre que estes no hagen finalitzat i l'admissió no incomplisca el principi d'igualtat amb la resta dels aspirants. L'orde d'intervenció dels aspirants en aquells exercicis que es puguen realitzar conjuntament serà l'alfabètic, iniciant-se amb l'aspirant el cognom dels quals comence per la lletra U, de conformitat amb el resultat del sorteig públic publicat en el Diari Oficial de la Comunitat Valenciana número 5511, de 14 de maig de 2007.  
El tribunal podrà requerir en qualsevol moment els aspirants perquè acrediten la seua identitat, havent d'anar proveïts del document nacional d'identitat o document que actue en representació seua.  
Octava. Fase d'oposició  
Esta fase es valorarà fins a un màxim de sis punts. Constarà de dos exercicis, de caràcter obligatori, i s'haurà d'obtindre un mínim de punt i mig en cada exercici, i es valorarà de 0 a 3 punts cada un.  
Primer exercici, obligatori i eliminatori: consistirà a contestar per escrit un qüestionari de 20 preguntes quadriopcionals amb una sola resposta correcta, en un temps màxim de quaranta-cinc minuts, basat en el contingut del programa que s'adjunta com a annex I part general. Este exercici es puntuarà de 0 a 3 punts, i s'haurà d'obtindre un mínim d'un punt i mig per a superar-lo.  
Segon exercici, de caràcter obligatori i eliminatori: consistirà a respondre per escrit un qüestionari de 20 preguntes amb quatre respostes alternatives sobre els temes que figuren en l'annex I, part específica. Este exercici es puntuarà de 0 a 3 punts i caldrà obtindre un mínim d'un punt i mig per a superar-lo. Este exercici tindrà una duració màxima de quaranta-cinc minuts.  
La puntuació resultant d'estos dos exercicis estarà determinada per la suma de les puntuacions obtingudes en cada un.  
Novena. Fase de concurs  
Només es procedirà a puntuar la fase de concurs en el cas que s'haja superat la fase d'oposició. Esta fase es valorarà fins a un màxim de quatre punts, i es valoraran els mèrits següents:   
Servicis prestats per compte propi o aliè en oficis d'obra o indústries relacionades amb materials de construcció: 0.5 punts per cada sis mesos treballats, fins a un màxim de 3 punts.   
Servicis prestats en indústries relacionades amb la mecànica, electricitat, jardineria o agricultura: 0,25 punts per cada sis mesos treballats fins a un màxim d'1 punt.   
L'experiència en les administracions públiques s'ha d'acreditar per mitjà de certificat expedit pel corresponent registre de personal. El treball realitzat fora de les administracions públiques, ha de provar-se amb el contracte laboral o certificat de l'empresa i el document o certificat expedit per l'òrgan competent de la seguretat social, que acredite haver cotitzat al corresponent sistema de previsió durant tot el temps que s'al·legue i en el grup de cotització que corresponga a la categoria professional, o qualsevol altre document oficial que acredite, al parer del tribunal, la prestació dels servicis al·legats (còpia de l'alta en l'IAE, butlletí de cotització, etc.).  
La puntuació final del concurs serà el resultat de la suma de les puntuacions atorgades pel tribunal a cada un dels mèrits considerats.   
Deu. Relació d'aprovats  
La qualificació final del procés estarà determinada per la suma de les puntuacions obtingudes en la fase d'oposició. En cas d'empat, l'ordre s'establirà segons els criteris següents:  
Haurà d'ajustar-se en primer lloc a la major puntuació obtinguda en la fase d'oposició i, si persistira l'empat, este es desfarà per la major puntuació obtinguda en els distints apartats en el barem de concurs, pel mateix ordre amb què figuren indicats.   
Les llistes definitives es publicaran al tauler d'anuncis de l'Ajuntament, i s'indicarà l'ordre de puntuació del concurs oposició, sense que el tribunal puga declarar que ha superat el procés selectiu un nombre d'aspirants superior al de les places convocades.  
Onze. Presentació de documents  
El tribunal de selecció elevarà a l'alcalde la proposta de nomenament perquè, per mitjà de la Resolució, es procedisca al nomenament de l'aspirant proposat.  
L'aspirant, per a ser nomenat, haurà de presentar en el registre de l'Ajuntament, dins del termini de 20 dies naturals, des que es faça pública la relació d'aspirants aprovats, els documents acreditatius de les condicions de capacitat i els requisits exigits en la convocatòria.   
La falta de presentació de la documentació dins del termini indicat, excepte en els casos de força major, o si de la presentació d'estos es desprén que no reunix els requisits exigits en la convocatòria, l'aspirant no podrà ser nomenat i quedaran anul·lades totes les actuacions, sense perjuí de la responsabilitat en què haja pogut incórrer per falsedat en la instància.   
Dotze. Formalització de la contractació laboral  
Transcorregut el termini de presentació de la documentació, l'alcalde dictarà la Resolució, que es publicarà en el Butlletí Oficial de la Província, on nomenarà l'aspirant i procedirà a subscriure el corresponent contracte de naturalesa laboral, que tindrà caràcter indefinit.  
Tretze. Incidències  
El tribunal quedarà autoritzat per a resoldre els dubtes que es presenten i prendre els acords necessaris per al correcte ordre del procés selectiu en tot allò que no preveuen estes bases.  
Catorze. Borsa de treball  
Amb els aspirants no seleccionats, que hagen superat algun dels exercicis que componen el procés selectiu, es formarà borsa de treball per al supòsit que es produïsquen vacants en el lloc de treball que constitueix l'objecte d'esta convocatòria. La crida es produirà per ordre de puntuació i tindrà una validesa fins a la convocatòria de noves places o fins a l'esgotament de la borsa.  
Quinze. Normativa i recursos  
En allò que no preveuen estes bases, la convocatòria es regirà pel que disposa la normativa estatal sobre funció pública, integrada fonamentalment per la Llei 7/2007, de 12 d'abril, per la qual s'aprova l'Estatut Bàsic de l'Empleat Públic, preceptes vigents de la Llei 30/1984, de 2 d'agost, de Mesures per a la Reforma de la Funció Pública, així com pel que disposa la Llei 7/1985, de 2 d'abril, Reguladora de les Bases de Règim Local i pel Reial Decret 896/1991, normativa autonòmica sobre funció pública i pel Reial Decret Legislatiu 1/1995, de 24 de maig, pel qual s'aprova el Text Refós de la Llei de l'Estatut dels Treballadors.   
Contra les presents bases, l'acord d'aprovació de les quals és definitiu en via administrativa, així com contra aquells actes definitius que es deriven de l'aprovació d'estes bases, podran interposar-se pels interessats:  
Recurs potestatiu de reposició davant del mateix òrgan que les va dictar, en el termini d'un mes, comptador des de l'endemà de la seua publicació.   
Recurs contenciós administratiu, davant del jutjat contenciós administratiu corresponent dels de València, en el termini de dos mesos, comptador des de l'endemà de la seua publicació o en el supòsit d'haver-se interposat recurs de reposició, comptador des de l'endemà de la notificació de la seua resolució o publicació expressa, o en el termini de sis mesos, comptadors a partir de l'endemà de la resolució presumpta del recurs, la qual es produirà pel transcurs d'un mes des de la interposició d'este sense que s'haja notificat resolució expressa.  
16. Publicació   
Estes bases es publicaran en el Butlletí Oficial de la Província, el Diari Oficial de la Comunitat Valenciana, així com el corresponent anunci de la convocatòria en extracte en el Boletín Oficial del Estado.   
Annex. Temari oficial de primera obrer  
Temes comuns  
Tema 1. La Constitució espanyola de 1978. Estructura i principis generals. Drets i deures fonamentals.  
Tema 2. L'organització de l'Estat. El municipi. L'organització municipal: òrgans de govern municipals.   
Tema 3. El concepte de pressupost municipal.   
Tema 4. El procediment administratiu general i local. Normativa i procediment. El personal al servici de l'administració local.  
Temes específics  
Tema 5. Materials de construcció.  
Tema 6. Ferramentes d'obra. Manteniment de les ferramentes.  
Tema 7. Enjardinament i mobiliari urbà.  
Tema 8. Obres d'obra: paviments, tancaments, cobertes i instal·lacions.  
Tema 9. Obres d'urbanització: paviments i voreres, instal·lació de servicis (enllumenat, clavegueram, aigua potable, gas i telefonia).  
Tema 10. Manteniment: Demolicions, escrostonats, clivelles i forats.   
Tema 11. Reparacions més freqüents: recuperació de cantons, reposició de taulells i taulellets, reparació de paviment en brut.  
Tema 12. Seguretat i higiene en el treball: nocions bàsiques.  
L'Alcúdia de Crespins, 31 de juliol de 2008.- L'alcalde: Francisco Javier Sicluna Lletget.